Vesterbro 19 B, 9000 Aalborg | Ejendomme | 370514 | Nybolig Ejendomsmægler
Vesterbro 19 B , 1. TV. 9000 Aalborg
Kontantpris 1.495.000 Ejerudgift pr. md.1.907
LÆKKER OG LYS LEJLIGHED MED CENTRAL PLACERING I AALBORG
I kort afstand fra stationen og Kildeparkens syngende træer ligger der en nydelig lejlighed, som vi nu har fornøjelsen af at kunne udbyde til salg. Lejligheden har en god en central placering med kun 750 meter ind til Aalborgs altid livlige gågade. På vejen ind mod centrum støder du på utallige spændende spisesteder, små butikker og også varierede indkøbsmuligheder, og dermed har området alt, du kunne tænkes at have brug for.
Du finder lejligheden i en nydelig ejendom, som blev opført i 1938. Udefra lægger du særligt mærke til den røde murstensfacade, og de mange altaner, som hver lejlighed er udstyret med. Dette er med til at give facaden et spændende udtryk.
Indendøre kan du glæde dig til at udforske 74 gode og veldisponerede kvadratmeter, og dertil hører også to hyggelige altaner. Den ene altan har front ud mod gaden, mens den anden giver udsyn ud over gården bag ejendommen.
Fra hoveddøren træder du ind i lejlighedens entré, som giver forbindelse til alle boligens rum. Lige fremme ligger køkkenet, der tilbyder alt i hårde hvidevarer – tilmed en vaskemaskine. Med god bordplads og rige muligheder for opbevaring er det et perfekt sted til at udfolde dine madkundskaber præcis efter egne ønsker. Fra køkkenet er der desuden udgang til den mindste af de to altaner.
Lejlighedens stue imponerer med et ganske særligt lysindfald, som uden tvivl skyldes den skønne karnap. Ikke nok med at lyset strømmer ind i rummet herfra, så er karnappen også med til at øge rummeligheden betydeligt. Fra karnappen er der udgang til den anden altan. På værelset mødes du igen af et skønt lysindfald, og her er der masser af plads til en stor seng. Skabsløsningen giver fine muligheder for opbevaring. Til boligen hører naturligvis også et badeværelse, som kan tilgås fra værelset samt et WC, der kan tilgås fra entréen.
Alt i alt altså en skøn lejlighed, som har det hele!